Diari Oficial de la Generalitat Valenciana


Sumari del DOGV 3800, del 25-07-2000 (2000/6008)

Informació pública de l' aprovació del PAI per al desenvolupament del sector núm. 10, projecte d'urbanització i adjudicació a Inmobiliaria Electra, SA.
-------------------------------------------------------------------------------------------------------------------------------------------------------

### Dades del document

Número de DOGV
:   3800

Data del DOGV
:   25-07-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/6008


Organisme emissor
:   Ajuntament de Segorbe

Tipus de document
:   Anunci

Informació pública de l' aprovació del PAI per al desenvolupament del sector núm. 10, projecte d'urbanització i adjudicació a Inmobiliaria Electra, SA. [2000/X6008]
  
El ple de l'Ajuntament, en la sessió del dia 6 de juny de 2000, adoptà entre altres, l'acord següent:
  
Aprovació del PAI per al desenvolupament del sector núm. 10, projecte d'urbanització i adjudicació a Inmobiliaria Electra, SA.
  
Vista la proposta del programa d'actuació integrada presentada per Inmobiliaria Electra, SA, representada pel senyor Federico Serratosa Caturla, en qualitat de representant persona física d'Herseca Inmobiliaria, SA, societat que té el càrrec de conseller delegat d'Inmobiliaria Electra, SA, per al desenvolupament del sector núm. 10 del Pla General d'Ordenació Urbana de Segorbe, amb els documents expressats en els apartats A) i B) de l'article 32 de la Llei Reguladora de l'Activitat Urbanística, açò és, justificació de la innecessarietat de cèdula d'urbanització i projecte d'urbanització amb els continguts expressats en l'article 29.4 de la llei i articles 140 i 141 del Reglament de Planejament de la Comunitat Valenciana. Així com pla parcial, homologació i estudi d'impacte ambiental.
  
Vist que, de conformitat amb el que disposen els art. 34, 45.2), 46 i d'altres disposicions d'aplicació de la Llei Reguladora de l'Activitat Urbanística, el ple de l'Ajuntament, en sessió del dia 10 d'agost de 1999, va resoldre sotmetre a informació pública la proposta de programa, homologació, pla parcial i projecte d'urbanització, així com l'estudi d'impacte ambiental de conformitat amb el que disposa l'art. 22 del Decret 162/1990, de 15 d'octubre, pel qual s'aprova el Reglament per a l'Execució de la Llei 2/1989, de 3 de març, d'Impacte Ambiental, de la Generalitat Valenciana; i es remet avís amb el contingut de l'acord esmentat al domicilio fiscal dels qui consten al Cadastre com a titulars de drets afectats per l'actuació proposada sense que en el període concedit a l'efecte, s'hi presentara cap al·legació.
  
Atès que els anuncis adés esmentat foren publicats en el Diari Oficial de la Generalitat Valenciana números 3.576, de data 6 de setembre de 1999, i núm. 3.581, de data 13 de setembre de 1999.
  
Vist que el dia 1 d'octubre de 1999, el senyor Federico Serratosa Caturla, en representació d'Inmobiliaria Electra, presentà en plica tancada, la proposició juridicoeconòmica a la proposta de programa sotmesa a informació pública, i atès que transcorregut el termini atorgat se'n va procedir a l'obertura.
  
Vist que, dins del termini dels deu dies hàbils següents a l'obertura de les pliques, no s'hi ha presentat cap al·legació.
  
Vist que, per acord del ple de l'Ajuntament, de data 16 de novembre de 1999, s'acordà aprovar provisionalment el document d'homologació, i pla parcial del sector 10, i aprovar definitivament el programa i projecte d'urbanització tot supeditant l'aprovació d'aquests últims a l'aprovació definitiva prèvia de l'homologació, pla parcial i estudis d'impacte ambiental, de conformitat amb el que disposa l'article 55 en relació amb l'article 38 de la llei, i l'article 136.2 del Reglament de Planejament de la Comunitat Valenciana.
  
Atès que, en data 15 de febrer de 2000, la directora general de Planificació i Gestió del Medi Ambient, resolgué la declaració d'impacte ambiental del sector núm. 10 industrial i l'estimà favorable.
  
Atès que la Comissió Territorial d'Urbanisme, en la sessió del dia 11 d'abril de 2000, va resoldre aprovar definitivament l'homologació i pla parcial industrial del sector 10, i se'n va procedir a la publicació en el Butlletí Oficial de la Província de Castelló núm. 59, de data 13 de maig de 2000.
  
Atès que el programa d'actuació integrada proposat resulta beneficiós per als interessos generals de la població, donat que el fi industrial perseguit proporcionarà una empenta econòmica tant a Segorbe com a la seua comarca, pel nombre de llocs de treball de nova creació que hom estima que seran necessaris en el desenvolupament de l'activitat industrial que es projecta implantar en el sector.
  
Vist l'informe jurídic formulat per la tècnica d'Urbanisme, de data 31 de maig de 2000, en el qual després de ressenyar els antecedents que obren en l'expedient, s'hi assenyala que s'ha seguit el procediment establert en la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, Reglament de Planejament, Llei d'Impacte Ambiental, i la resta de legislació concordant d'aplicació, per a l'aprovació de l'homologació, pla parcial, estudi d'impacte ambiental, programes d'actuació integrada i projectes d'urbanització.
  
El ple de l'Ajuntament, per unanimitat dels dotze membres presents dels tretze que el formen, acordà:
  
Primer
  
Aprovar el projecte d'urbanització i el programa d'actuació integrada per al desenvolupament del sector número 10-industrial de Pla General d'Ordenació Urbana.
  
Segon
  
Decidir la modalitat de gestió, la gestió indirecta, i delegar la condició d'agent urbanitzador a favor de la iniciativa empresarial que s'expressarà.
  
Tercer
  
Adjudicar a Inmobiliaria Electra, SA, representada pel senyor Federico Serratosa Caturla, en qualitat de representant persona física d'Herseca Inmobiliaria, SL, societat que té el càrrec de conseller delegat d'Inmobiliaria Electra, SA, l'execució del programa d'actuació integrada per al desenvolupament del sector núm. 10 industrial del Pla General d'Ordenació Urbana vigent, d'acord amb l'alternativa tècnica i proposició juridicoeconòmica presentades, i en queda condicionada l'adjudicació al dipòsit de la garantia que s'expressarà i al fet que se subscriga el conveni urbanístic, així com a la seua inscripció en el Registre de Programes i Agrupacions d'Interès Urbanístic.
  
Quart
  
Requerir la Inmobiliaria Electra, SA, per tal que diposite en la Tresoreria municipal la garantia corresponent al 7% dels costos d'urbanització, en el termini de 15 dies, i per tal que, en el termini de 30 dies, subscriguen el conveni urbanístic proposat.
  
Cinquè
  
Donar trasllat del programa objecte d'aprovació i adjudicació a la Conselleria d'Obres Públiques, Urbanisme i Transports, de conformitat i als efectes previstos en l'article 47.7 de la Llei Reguladora de l'Activitat Urbanística.
  
Sisè
  
Remetre el projecte d'urbanització a la Conselleria d'Obres Públiques, Urbanisme i Transports, en compliment del que disposa l'article 59.3 de la llei adés esmentada.
  
Setè
  
Publicar l'aprovació del programa d'actuació integrada per al desenvolupament del sector núm. 10 en el Butlletí Oficial de la Província, i del corresponent projecte d'urbanització en el Diari Oficial de la Generalitat Valenciana, segons disposen els articles 59.4 i 34 de la Llei 6/1994, de 15 de novembre.
  
Vuitè
  
Notificar aquest acord als propietaris, i significar-los que, a tenor del que disposa l'article 71.3 de la LRAU, podran optar per retribuir l'urbanitzador en metàl·lic, sempre que se sol·licite mitjançant document públic i es notifique a l'urbanitzador i a l'Ajuntament, dins dels deu dies següents a la recepció de la present. La sol·licitud s'acompanyarà de garantia ?real o financera- suficient, que assegure el desemborsament de la retribució amb caràcter previ a l'exercici de qualssevol accions contra la seua liquidació.
  
Novè
  
Contra el present acord, que esgota la via administrativa, les persones interessades podran interposar en el termini d'un mes, recurs potestatiu de reposició, o bé, en el termini de dos mesos comptador a partir de l'endemà de rebre aquesta notificació, recurs contenciós administratiu davant de la Sala d'aquesta jurisdicció del Tribunal Superior de Justícia de la Comunitat Valenciana, de conformitat amb el que disposen els articles 116 i 117 de la Llei 30/1992, de 26 de novembre, i l'article 46 de la Llei 29/1998, de 13 de juliol.
  
Cosa que fem pública als efectes previstos en la legislació urbanística.